《寄陈希夷》
宋代·洪湛

华山高万丈，莲峰映初日。
中有希夷子，默坐养神谧。
芝术无外希，巢由乃共匹。
形迹任化迁，元枢守贞一。
望岫君息心，清谈讵能悉。

作者简介：（963—1003）宋升州上元人，字惟清。五岁能诗，未冠著有《龆年集》。南唐李煜时举进士，有声于时。入宋，登太宗雍熙二年进士第。累迁比部员外郎，知郴、舒二州。真宗咸平二年直史馆，奉命使荆湖按视民事，条奏利病甚众。以才干凡五受命使西北议边要。后坐事削籍流儋州，会赦移惠州，至化州卒。有文集。